techiaith/cofnodycynulliad_en-cy huggingface dataset:
English: I have to say to Mark Isherwood it's more than a claim - it's a fact. Welsh Government has provided the most generous package of business support, and businesses in north Wales have received over £475 million of support through the economic resilience fund since that was put in place in April 2020. And the support that we've given to the tourism industry in Wales is the most generous in the UK, and that's because of the bespoke arrangements that we have put in place. Now, inevitably, we're not going to be able to reach every single business. However, I can't respond to nameless businesses that you've described in the Chamber without knowing all of the facts. But Welsh Government has recently published a link to all of the support that businesses have received in Wales, and I think that colleagues will find that quite instructive and positive, in terms of being able to look at the businesses in their own communities and constituencies that have received Welsh Government funding. So, as I say, Welsh Government has provided the most generous package of business support. It's designed to complement the UK Government's support through the furlough scheme, and we're very keen that the furlough scheme is extended for as long as it's needed, rather than coming to an end in short order.
Welsh: Mae'n rhaid imi ddweud wrth Mark Isherwood ei fod yn fwy na honiad - mae'n ffaith. Llywodraeth Cymru sydd wedi darparu'r pecyn mwyaf hael o gymorth i fusnesau, ac mae busnesau yng ngogledd Cymru wedi derbyn dros £475 miliwn o gymorth drwy'r gronfa cadernid economaidd ers ei sefydlu ym mis Ebrill 2020. A'r cymorth rydym wedi'i roi i'r diwydiant twristiaeth yng Nghymru yw'r mwyaf hael yn y DU, ac mae hynny oherwydd y trefniadau pwrpasol rydym wedi'u rhoi ar waith. Nawr, yn anochel, ni fyddwn yn gallu cyrraedd pob busnes. Fodd bynnag, ni allaf ymateb i fusnesau dienw rydych wedi'u disgrifio yn y Siambr heb wybod yr holl ffeithiau. Ond yn ddiweddar, mae Llywodraeth Cymru wedi cyhoeddi dolen i'r holl gymorth y mae busnesau wedi'i gael yng Nghymru, a chredaf y bydd fy nghyd-Aelodau o'r farn fod hwnnw'n eithaf addysgiadol a chadarnhaol, o ran gallu edrych ar y busnesau sydd wedi derbyn cyllid Llywodraeth Cymru yn eu cymunedau a'u hetholaethau eu hunain. Felly, fel y dywedaf, Llywodraeth Cymru sydd wedi darparu'r pecyn mwyaf hael o gymorth i fusnesau. Fe'i cynlluniwyd i ategu cymorth Llywodraeth y DU drwy'r cynllun ffyrlo, ac rydym yn awyddus iawn i'r cynllun ffyrlo gael ei ymestyn cyhyd ag y bo angen, yn hytrach na'i fod yn dod i ben yn fuan.
English: Minister, congratulations on your new role. I'd like to ask you:
Welsh: Weinidog, llongyfarchiadau ar eich rôl newydd. Hoffwn ofyn i chi:
English: Tackling climate change is at the heart of this Government's policy making. For example, this year we have provided £275 million of capital funding to support the continued delivery of our metro networks, increased investment in active travel to around £55 million, and allocated £38 million to support the roll-out of electric vehicle charging infrastructure, zero-emission buses, taxis and private hire vehicles.
Welsh: Mae mynd i'r afael â'r newid yn yr hinsawdd yn ganolog i waith llunio polisi'r Llywodraeth hon. Er enghraifft, eleni, rydym wedi darparu £275 miliwn o gyllid cyfalaf i gefnogi'r gwaith parhaus o gyflawni ein rhwydweithiau metro, cynyddu buddsoddiad mewn teithio llesol i oddeutu £55 miliwn, a dyrannu £38 miliwn i gefnogi'r broses o gyflawni seilwaith gwefru ceir trydan, tacsis, cerbydau hurio preifat a bysiau dim allyriadau.
English: Thank you, Minister. From 2013 to 2014, Wales replaced the bus services operating grant with the bus services support grant, with funding set at £25 million. This fixed pot of £25 million has not changed since the BSSG's inception, with 10 per cent top-sliced for community transport and a further £100,000 top-sliced as the operators' contribution to running Traveline Cymru, leaving £22.4 million net for local registered bus services in Wales. In contrast, the Scottish Government's bus service operators grant comprises of a core payment and an incentive for the operation of green, environmentally friendly buses. The core payment aims to support operators to keep fares at affordable levels, and networks are more extensive than would otherwise be the case. And the green incentive helps with the additional running costs of low-emission buses, to support their key uptake by operators. I'd like to know, Minister, what discussions have you had with the Minister for Climate Change to provide an incentive through the bus services operating grant to bus companies in Wales to decarbonise their vehicle stock.
Welsh: Diolch, Weinidog. Rhwng 2013 a 2014, sefydlodd Llywodraeth Cymru y grant cynnal gwasanaethau bysiau yn lle'r grant gweithredwyr gwasanaethau bysiau, gyda lefel y cyllid wedi'i gosod ar £25 miliwn. Nid yw'r pot sefydlog hwn o £25 miliwn wedi newid ers sefydlu'r grant cynnal gwasanaethau bysiau, gyda 10 y cant yn mynd i drafnidiaeth gymunedol a £100,000 yn ychwanegol yn cael ei gymryd fel cyfraniad y gweithredwyr at y gwaith o redeg Traveline Cymru, gan adael £22.4 miliwn net ar gyfer gwasanaethau bysiau cofrestredig lleol yng Nghymru. Mewn cyferbyniad, mae grant gweithredwyr gwasanaethau bysiau Llywodraeth yr Alban yn cynnwys taliad craidd a chymhelliad i weithredu bysiau gwyrdd, ecogyfeillgar. Nod y taliad craidd yw cefnogi gweithredwyr i gadw prisiau ar lefelau fforddiadwy, ac mae'r rhwydweithiau'n fwy helaeth nag y byddent fel arall. Ac mae'r cymhelliad gwyrdd yn helpu gyda chostau ychwanegol rhedeg bysiau allyriadau isel, i sicrhau bod gweithredwyr yn eu defnyddio. Hoffwn wybod, Weinidog, pa drafodaethau rydych wedi'u cael gyda'r Gweinidog Newid Hinsawdd i ddarparu cymhelliant drwy'r grant gweithredwyr gwasanaethau bysiau i gwmnïau bysiau yng Nghymru ddatgarboneiddio eu stoc gerbydau.
English: Thank you for raising that issue, and I'm really pleased to say that we do have a debate on buses, of course, later on this afternoon, where some of these issues can be explored in more depth with the Minister with responsibility for transport. But decarbonisation of transport is critical, and, as I've described, some of the investment that we are making is specifically in zero-emission buses, so that the services are able to operate in a way that is more in line with our ambitions for tackling climate change. And throughout the pandemic, we've provided the bus industry here in Wales with significant funding to ensure that it kept going through the pandemic, knowing how important that service is for many key workers to get to their place of employment. So, our support for the bus industry has been significant. It's still here today, thanks to the support that we've given it through the pandemic, but that's not to say that there can't be and shouldn't be change in future, both in terms of ensuring a more carbon efficient service, but also a service that is just more responsive to the demands of our particular communities and one that is alongside our ambitions, really, for social justice. So, the current system, because of the deregulation of the bus industry, means that some of the places where buses are most needed aren't well served, but areas where people are able to pay more tend to get a better service, unfortunately.
Welsh: Diolch am godi'r mater hwn, ac rwy'n falch iawn o ddweud bod gennym ddadl ar fysiau yn nes ymlaen y prynhawn yma wrth gwrs lle gellir archwilio rhai o'r materion hyn yn fanylach gyda'r Gweinidog sy'n gyfrifol am drafnidiaeth. Ond mae datgarboneiddio trafnidiaeth yn hollbwysig, ac fel rwyf wedi disgrifio, mae peth o'r buddsoddiad a wnawn mewn bysiau dim allyriadau yn benodol, fel bod y gwasanaethau'n gallu gweithredu mewn ffordd sy'n cyd-fynd yn well â'n huchelgeisiau ar gyfer mynd i'r afael â'r newid hinsawdd. A thrwy gydol y pandemig, rydym wedi darparu cyllid sylweddol i'r diwydiant bysiau yma yng Nghymru i sicrhau ei fod yn parhau i weithredu yn ystod y pandemig, gan y gwyddom pa mor bwysig yw'r gwasanaeth hwnnw i lawer o weithwyr allweddol allu cyrraedd eu gweithle. Felly, mae ein cymorth i'r diwydiant bysiau wedi bod yn sylweddol. Mae'n dal i fod yma heddiw, diolch i'r cymorth rydym wedi'i roi drwy gydol y pandemig, ond nid yw hynny'n golygu na ellir ac na ddylid gwneud newidiadau yn y dyfodol, mewn perthynas â sicrhau gwasanaeth mwy effeithlon o ran carbon, ond hefyd gwasanaeth sydd ychydig yn fwy ymatebol i ofynion ein cymunedau penodol ac un sy'n cyd-fynd â'n huchelgeisiau ar gyfer cyfiawnder cymdeithasol mewn gwirionedd. Felly, mae'r system bresennol, o ganlyniad i ddadreoleiddio'r diwydiant bysiau, yn golygu nad yw rhai o'r lleoedd lle mae fwyaf o angen bysiau yn cael eu gwasanaethu'n dda, ond mae ardaloedd lle gall pobl dalu mwy yn tueddu i gael gwell gwasanaeth, yn anffodus.
English: Minister, constituents have been in touch with me saying that they find it very difficult, in Canton in Cardiff, to travel by bike back and forth to school, because of an absence of cycle lanes. What assessment has the Welsh Government made, in terms of decarbonising transport, of funding for Safe Routes to School for councils such as Cardiff council? Thank you.
Welsh: Gweinidog, mae etholwyr wedi cysylltu â mi yn dweud eu bod nhw'n ei chael hi'n anodd iawn, yn Nhreganna yng Nghaerdydd, i fynd ar y beic nôl ac ymlaen i'r ysgol, oherwydd diffyg lonydd beic. Pa asesiad mae Llywodraeth Cymru wedi ei wneud, o ran datgarboneiddio trafnidiaeth, ar gyfer cyllid i Lwybrau Diogel i'r Ysgol ar gyfer cynghorau fel cyngor Caerdydd? Diolch yn fawr.
English: Welsh Government has provided, over recent years, significant funding for councils for Safe Routes to School, Safe Routes in Communities, and also our active travel funding. At the start of the previous Senedd, we were only investing around £16 million a year in active travel, but, as I said, investment now has increased to around £55 million, showing the constant and increased priority that we are giving to active travel, for all the reasons that you described, but also in terms of our clean air ambitions as well.
Welsh: Mae Llywodraeth Cymru wedi darparu cyllid sylweddol dros y blynyddoedd diwethaf i gynghorau ar gyfer Llwybrau Diogel i'r Ysgol, Llwybrau Diogel mewn Cymunedau, yn ogystal â'n cyllid teithio llesol. Ar ddechrau'r Senedd flaenorol, oddeutu £16 miliwn y flwyddyn yn unig a fuddsoddid gennym mewn teithio llesol, ond fel y dywedais, mae buddsoddiad bellach wedi cynyddu i oddeutu £55 miliwn, gan ddangos y flaenoriaeth gyson a chynyddol rydym yn ei rhoi i deithio llesol am yr holl resymau a nodwyd gennych, ond hefyd mewn perthynas â'n huchelgeisiau aer glân hefyd.
English: Yes. The funding formula is developed and maintained jointly with local government. If local government, through the collective voice of the Welsh Local Government Association, has proposals for different approaches or wants a formal review of the formula, then it is open for it to propose this.
Welsh: Gwnaf. Mae'r fformiwla ariannu'n cael ei datblygu a'i chynnal ar y cyd â llywodraeth leol. Os oes gan lywodraeth leol, drwy lais cyfunol Cymdeithas Llywodraeth Leol Cymru, gynigion ar gyfer gwahanol ddulliau neu os ydynt yn awyddus i gael adolygiad ffurfiol o'r fformiwla, mae croeso iddynt gynnig hyn.
English: Thank you, Minister. I appreciate the response. I raise this with you as I have some grave concerns that the current funding formula is no longer fit for purpose. It was put in place many years ago - we know the history of that - and it may have been right for that time, but I don't believe that it's right for the situation that we're in now. As a past long-standing council leader, I have seen the growing disparity between funding and reserves of various councils and have argued that the system is out of date and requires review. We currently see variations in funding per capita from £1,000 to over £1,700 per person, with an expectation for lower funded councils to just keep turning to increases in council tax to block the shortfalls and this isn't sustainable. Minister, do you believe that recognising rurality, sparsity and the increased unit cost of delivering services in large rural authorities will be fundamental in any revised formula or method of funding local authorities?
Welsh: Diolch, Weinidog. Rwy'n gwerthfawrogi'r ymateb. Codaf hyn gyda chi gan fod gennyf rai pryderon difrifol nad yw'r fformiwla ariannu gyfredol yn addas at y diben mwyach. Fe'i rhoddwyd ar waith sawl blwyddyn yn ôl - gwyddom hanes hynny - ac efallai ei bod yn iawn bryd hynny, ond ni chredaf ei bod yn iawn ar gyfer y sefyllfa rydym ynddi bellach. Fel rhywun a fu'n arweinydd cyngor am amser maith, rwyf wedi gweld y gwahaniaeth cynyddol rhwng cyllid a chronfeydd wrth gefn amryw o gynghorau ac rwyf wedi dadlau bod y system wedi dyddio a bod angen ei hadolygu. Ar hyn o bryd, rydym yn gweld amrywio cyllid y pen o'r boblogaeth o £1,000 i dros £1,700 y pen, gyda disgwyl y bydd cynghorau sy'n cael llai o gyllid yn parhau i droi at godiadau yn y dreth gyngor i wneud iawn am y diffygion, ac nid yw hyn yn gynaliadwy. Weinidog, a ydych yn credu y bydd cydnabod natur wledig, teneurwydd poblogaeth a chost uned uwch darparu gwasanaethau mewn awdurdodau gwledig mawr yn hollbwysig mewn unrhyw fformiwla neu ddull diwygiedig o ariannu awdurdodau lleol?
English: Well, this funding formula is developed in consultation with local government to ensure that there is fair treatment of different factors, and, of course, the independent members of the distribution sub-group are there to ensure that there is no bias in favour of or against the interests of any particular authority, and they also, of course, identify technical issues. But it is the case that the formula seeks to take on board a range of things. So, you'll know from Monmouthshire that one of the reasons that Monmouthshire receives a lower settlement grant than others is due to the higher relative ability that you have to raise council tax compared to other councils, and that data used in the settlement reflects that Monmouthshire has a relatively smaller amount of deprivation than other Welsh areas, and I think that considering deprivation in areas and our need to provide services is absolutely key to the formula. But it does mean also that, in 2021-22, Monmouthshire's settlement increased by 3.9 per cent, and that was actually above the Welsh average. So, when you pull lots of factors together, you do get these different responses. But I think tackling deprivation is absolutely key and I wouldn't want any change to a formula to be moving away from that.
Welsh: Wel, mae'r fformiwla ariannu hon yn cael ei datblygu mewn ymgynghoriad â llywodraeth leol i sicrhau bod gwahanol ffactorau'n cael eu trin yn deg, ac wrth gwrs, mae aelodau annibynnol yr is-grŵp dosbarthu yno i sicrhau nad oes tuedd o blaid neu yn erbyn buddiannau unrhyw awdurdod penodol, ac maent, wrth gwrs, yn nodi materion technegol. Ond mae'n wir fod y fformiwla'n ceisio ystyried ystod o bethau. Felly, fe fyddwch yn gwybod yn sir Fynwy mai un o'r rhesymau pam fod sir Fynwy'n cael setliad grant is nag eraill yw oherwydd y gallu mwy yn gymharol sydd gennych i godi'r dreth gyngor o gymharu â chynghorau eraill, a bod y data a ddefnyddir yn y setliad yn adlewyrchu'r ffaith bod gan sir Fynwy lai o amddifadedd o gymharu ag ardaloedd eraill o Gymru, a chredaf fod ystyried amddifadedd mewn ardaloedd a'n hangen i ddarparu gwasanaethau yn gwbl allweddol i'r fformiwla. Ond golyga hefyd, yn 2021-22, fod setliad sir Fynwy wedi cynyddu 3.9 y cant, ac roedd hynny'n uwch na chyfartaledd Cymru. Felly, pan fyddwch yn tynnu nifer o ffactorau ynghyd, rydych yn cael yr ymatebion gwahanol hyn. Ond credaf fod mynd i'r afael ag amddifadedd yn gwbl allweddol ac ni fyddwn yn dymuno gweld unrhyw newid i fformiwla yn symud oddi wrth hynny.
English: The Welsh Government only invests in line with the priorities voted upon by the people of Wales. This has included the need to invest to address historic and consistent underinvestment by the UK Government in critical areas such as broadband and rail infrastructure.
Welsh: Dim ond yn unol â'r blaenoriaethau y mae pobl Cymru yn pleidleisio drostynt y mae Llywodraeth Cymru yn buddsoddi. Mae hyn wedi cynnwys yr angen i fuddsoddi i fynd i'r afael â thanfuddsoddi hanesyddol a chyson gan Lywodraeth y DU mewn meysydd hanfodol fel band eang a'r seilwaith rheilffyrdd.
English: Thank you, Minister. On 19 May 2021, the First Minister admitted himself to the Senedd that: 'We don't have all the powers that would be necessary, let alone all of the funding that would be necessary to include a universal basic income for the whole of Wales'. So, pardon my astonishment, then, that the Welsh Government so soon into this new Senedd has already started to spend resources on a non-devolved area of policy. Now, whilst the First Minister may think that he has the ability to design an experiment that will allow you to test the claims that are made for UBI, every single penny that is invested and minute of time spent by officials on this pursuit of a socialist utopia is simply quite unjustifiable. In fact, Wales would be a step closer to being a communist state should your concept of giving every person a fixed amount of money every month become a reality. So, will you as Minister state how much resources have you agreed to allow to be allocated to fund work related to UBI this financial year? Diolch.
Welsh: Diolch, Weinidog. Ar 19 Mai 2021, cyfaddefodd y Prif Weinidog ei hun wrth y Senedd: 'Nid oes gennym yr holl bwerau a fyddai'n angenrheidiol, heb sôn am yr holl arian a fyddai'n angenrheidiol i gynnwys incwm sylfaenol cyffredinol i Gymru gyfan'. Felly, maddeuwch fy syndod fod Llywodraeth Cymru, mor gynnar yn nhymor y Senedd newydd hon eisoes wedi dechrau gwario adnoddau ar faes polisi nad yw wedi'i ddatganoli. Nawr, er efallai fod y Prif Weinidog yn meddwl bod ganddo'r gallu i lunio arbrawf a fydd yn caniatáu ichi brofi'r honiadau a wneir am incwm sylfaenol cyffredinol, ni ellir cyfiawnhau ceiniog a fuddsoddir a munud o'r amser a dreulir gan swyddogion ar drywydd yr iwtopia sosialaidd hon. Mewn gwirionedd, byddai Cymru gam yn nes at fod yn wladwriaeth gomiwnyddol pe bai eich cysyniad o roi swm sefydlog o arian i bob unigolyn bob mis yn dod yn realiti. Felly, a wnewch chi fel Gweinidog nodi faint o adnoddau rydych wedi caniatáu iddynt gael eu dyrannu i ariannu gwaith sy'n gysylltiedig ag incwm sylfaenol cyffredinol yn y flwyddyn ariannol hon? Diolch.
English: Well, of course, universal basic income is about alleviating poverty, and that is absolutely the interest of the Welsh Government. It's also about giving people more control over their lives and having a positive impact on their mental health and their well-being - all things that we would want to achieve here in Wales. We've followed pilots across the world very closely and with interest, and we think that there is the opportunity to test a version here. Of course, we are not testing a version for the entire population. We're thinking about a cohort of people, potentially care leavers, who I think are some of the most vulnerable people and the people who are most deserving of us supporting them, and finding creative ways and innovative ways to support those individuals. So, we're looking closely at models that have been drawn up elsewhere; we're looking at the experience of Scotland and other countries across the world. But all of this work is being undertaken in the portfolio of the Minister for Social Justice, and she'll be managing this particular piece of work within her main expenditure group.
Welsh: Wel, wrth gwrs, mae incwm sylfaenol cyffredinol yn ymwneud â lleddfu tlodi, ac mae hynny'n sicr yn rhywbeth y mae Llywodraeth Cymru yn awyddus i'w wneud. Mae hefyd yn ymwneud â rhoi mwy o reolaeth i bobl dros eu bywydau a chael effaith gadarnhaol ar eu hiechyd meddwl a'u lles - pob un ohonynt yn bethau y byddem am eu cyflawni yma yng Nghymru. Rydym wedi dilyn cynlluniau peilot ledled y byd yn agos iawn a chyda chryn ddiddordeb, a chredwn fod cyfle i brofi fersiwn ohono yma. Wrth gwrs, nid ydym yn profi fersiwn ar gyfer y boblogaeth gyfan. Rydym yn meddwl am garfan o bobl, pobl sy'n gadael gofal o bosibl, sydd, yn fy nhyb i, yn rhai o'r bobl fwyaf agored i niwed a'r bobl sydd fwyaf teilwng o'n cymorth, a dod o hyd i ffyrdd creadigol a ffyrdd arloesol o gefnogi'r unigolion hynny. Felly, rydym yn edrych yn agos ar fodelau sydd wedi'u llunio mewn mannau eraill; rydym yn edrych ar brofiad yr Alban a gwledydd eraill ar draws y byd. Ond mae'r holl waith hwn yn cael ei wneud ym mhortffolio'r Gweinidog Cyfiawnder Cymdeithasol, a hi fydd yn rheoli'r gwaith penodol hwn yn ei phrif grŵp gwariant.
English: Before we move on, can I just say that I've noticed a tendency for a proliferation of flag flying behind Members on Zoom this week? It looks as if the R rate on flags is greater than 1 at the moment. Therefore, from next week, no more flags. Otherwise, I'll be tempted to fly the flag of the independent tropical republic of Ceredigion behind me here. [ Interruption. ] Exactly. So, we move on to a flagless week next week, please.
Welsh: Cyn inni symud ymlaen, a gaf fi ddweud fy mod wedi sylwi ar dueddiad i chwifio baneri y tu ôl i'r Aelodau ar Zoom yr wythnos hon? Mae'n edrych fel pe bai'r gyfradd R ar faneri yn fwy nag 1 ar hyn o bryd. Felly, o'r wythnos nesaf ymlaen, dim mwy o faneri. Fel arall, byddaf yn cael fy nhemtio i chwifio baner gweriniaeth drofannol annibynnol Ceredigion y tu ôl i mi yma. [ Torri ar draws.] Yn union. Felly, symudwn ymlaen i wythnos ddi-faner yr wythnos nesaf, os gwelwch yn dda.
English: Last month the £20 million expansion of Mona Island Dairy, backed by Welsh Government funding, was announced. The Welsh Government continues to promote the food and drink sector, and producers from Ynys Môn will have the opportunity to take part in our international showcase, Blas Cymru, later this year.
Welsh: Y mis diwethaf, cyhoeddwyd y gwaith ehangu gwerth £20 miliwn yn Mona Island Dairy, gyda chymorth cyllid gan Lywodraeth Cymru. Mae Llywodraeth Cymru yn parhau i hyrwyddo'r sector bwyd a diod, a bydd cynhyrchwyr o Ynys Môn yn cael cyfle i gymryd rhan yn ein harddangosfa ryngwladol, Blas Cymru, yn nes ymlaen eleni.
English: Thank you, Minister. You'll know that I have drawn attention on several occasions to the lack of appropriate property for food production in Ynys Môn. I've pushed for investment of that kind, and I've appreciated meetings with you and officials on this in the past. But we are still seeing company after company having to retrofit business units to make them appropriate for food production. This is a sector that's very exciting on Ynys Môn. I visited Mona Island Dairy's new factory last week, and I'm very grateful to the Government for the support for that initiative. But let's use this as a springboard for the kind of investment that I'm calling for in premises where we can grow this sector - producing food and generating jobs in a sector that is so exciting in Ynys Môn. I offer again to collaborate with the Government to turn this into a reality.
Welsh: Diolch, Weinidog. Mi ydych yn gwybod fy mod i wedi tynnu sylw droeon at ddiffyg eiddo priodol ar gyfer cynhyrchu bwyd yn Ynys Môn. Dwi wedi gwthio am fuddsoddiad o'r fath, ac wedi gwerthfawrogi cyfarfodydd efo chi a'ch swyddogion am hyn yn y gorffennol. Ond rydym ni'n dal i weld cwmni ar ôl cwmni yn gorfod 'retrofit-io ' unedau busnes er mwyn eu gwneud nhw'n addas ar gyfer cynhyrchu bwyd. Mae hwn yn sector sy'n gyffrous iawn yn Ynys Môn. Mi wnes i ymweld â ffatri newydd Mona Island Dairy yr wythnos diwethaf. Dwi'n ddiolchgar i'r Llywodraeth am ei chefnogaeth i hwnna. Ond gadewch inni ddefnyddio hwnnw fel springboard, os liciwch chi, ar gyfer trio cael y math o fuddsoddiad dwi'n galw amdano fo mewn lleoliad neu leoliadau lle gallwn ni dyfu'r sector yma - cynhyrchu bwyd a chynhyrchu swyddi o fewn sector sydd mor gyffrous yn Ynys Môn. Dwi'n cynnig eto i gydweithio â'r Llywodraeth i droi hwn yn realiti.